# จอมมารอย่างข้าควรรักภรรยาเอลฟ์อย่างไรดี?
หรือชื่อย่อว่า  เป็นซีรีส์ไลต์โนเวลญี่ปุ่น ที่เขียนโดย Fuminori Teshima และวาดภาพประกอบโดย COMTA ไลต์โนเวลเล่มแรกตีพิมพ์ในเดือนกุมภาพันธ์ พ.ศ. 2560 โดย Hobby Japan ภายใต้สำนักพิมพ์ HJ Bunko ปัจจุบันได้มีการตีพิมพ์ถึงเล่มที่ 18  มังงะได้รับการดัดแปลงที่วาดภาพประกอบโดย Hako Itagaki เริ่มตีพิมพ์ผ่านทางเว็บไซต์ Comic Fire ของ Hobby Japan ตั้งแต่เดือนกุมภาพันธ์ พ.ศ. 2561 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์เดกซ์เพรส ได้รับการดัดแปลงเป็นซีรีส์อนิเมะโทรทัศน์โดยสตูดิโอ เบรนส์เบส ออกอากาศตั้งแต่เดือนเมษายนถึงมิถุนายน พ.ศ. 2567

เรื่องย่อ
ในระหว่างการประมูลใต้ดิน จอมเวทซากัน ได้พบกับทาสเอลฟ์ที่งดงาม เนเฟเลีย (มักเรียกสั้น ๆ ว่า เนฟี) และตกหลุมรักเธอทันทีตั้งแต่แรกเห็น โดยใช้เงินทั้งหมดเพื่อซื้อเธอ ในตอนแรก เด็กสาวเอลฟ์ไม่ได้แสดงความสนใจโรแมนติกต่อซากันเลย แต่เมื่อทั้งคู่เริ่มอยู่ร่วมกันในปราสาทของซากัน ความสัมพันธ์ของทั้งคู่ก็ดีขึ้นและพัฒนา พบเพื่อนใหม่และเผชิญหน้ากับศัตรูที่แข็งแกร่งในการแสวงหาชีวิตที่สงบสุขร่วมกัน

ตัวละคร
 
 
 ซากันคือจอมเวทน้องใหม่ล่าสุดและอายุน้อยที่สุดในบรรดาจอมเวททั้ง 13 คน ซึ่งเป็นตำแหน่งที่มอบให้กับจอมเวทที่แข็งแกร่งที่สุดที่ยังมีชีวิตอยู่ ซากันอาศัยอยู่ตามลำพังในปราสาทของเขาจนกระทั่งเขาตกหลุมรักเนฟีตั้งแต่แรกพบ และใช้เงินทั้งหมดเพื่อซื้อเธอในการประมูล แม้ว่าเขาจะขาดทักษะในการสื่อสาร และในตอนแรกเนฟี่ก็ไม่ได้สนใจเขา แต่ซากันก็เข้าใกล้เธอและทั้งสองก็กลายเป็นคู่รักกัน ในฐานะจอมเวท ซากันมีศัตรูที่แข็งแกร่ง เช่น จอมเวทคนอื่น ๆ ที่ต้องการตำแหน่งของเขาด้วยการเอาชนะเขา โบสถ์ที่มองว่าเขาเป็นภัยคุกคามต่อโลก และจอมเวทอื่น ๆ อีกหลายคนที่ตั้งใจจะใช้เขาและเนฟี่เพื่อวัตถุประสงค์ของตนเอง
 
 
 ทาสเอลฟ์สาวแสนสวยที่ซากันซื้อไป ซึ่งมีชื่อเต็มว่า เนเฟเลีย (หรือ เนฟี ตามที่เธอมักเรียกกัน) ในตอนแรกเธอไม่มีความรู้สึกโรแมนติกใด ๆ กับเขาเลย เพียงแต่มองว่าเขาเป็นเจ้าของที่ไม่เหมาะสม แต่เมื่อพวกเขาใช้เวลาร่วมกัน เธอก็เริ่มอบอุ่นใจกับเขา และในที่สุดก็ตอบสนองความรู้สึกของเขา และกลายเป็นเจ้าสาวของเขา แม้ว่า ซากันปรารถนาที่จะทำลายปลอกคอทาสที่ผูกมัดเธอไว้กับเขา แต่เธอก็ไม่สนใจ เพราะสำหรับเธอแล้วมันเป็นข้อพิสูจน์ถึงความผูกพันที่ไม่อาจแตกหักได้ จริง ๆ แล้วเนฟี่เป็นเอลฟ์ระดับสูงที่มีเชื้อสายที่โดดเด่น สามารถร่ายเวทมนตร์ศักดิ์สิทธิ์ที่หายากและทรงพลัง ซึ่งในที่สุดเธอก็พัฒนาขึ้นเพื่อช่วยซากันในการต่อสู้ แต่ด้วยเหตุนี้ เธอจึงกลายเป็นเป้าหมายของจอมเวทคนอื่น ๆ ที่ต้องการพลังของเธอ
 
 
 
 
 
 
 
 
 
 

สื่อ
ไลต์โนเวล
Hobby Japan ตีพิมพ์ไลต์โนเวลเล่มแรกพร้อมภาพประกอบโดย COMTA เมื่อวันที่ 1 กุมภาพันธ์ พ.ศ. 2560 ณ วันที่ 1 เมษายน พ.ศ. 2567 มีการตีพิมพ์ไปแล้ว 18 เล่ม 

ไลต์โนเวลมีลิขสิทธิ์ในประเทศไทยโดยสำนักพิมพ์เดกซ์เพรส โดยประกาศลิขสิทธิ์เมื่อวันที่ 15 กันยายน พ.ศ. 2564

มังงะ
มังงะดัดแปลงวาดภาพประกอบโดย Hako Itagaki เริ่มตีพิมพ์ในเว็บไซต์ Comic Fire ของ Hobby Japan ในเดือนกุมภาพันธ์ พ.ศ. 2561 ณ วันที่ 1 ธันวาคม พ.ศ. 2566 มีการตีพิมพ์ไปแล้ว 11 เล่ม

มังงะมีลิขสิทธิ์ในประเทศไทยโดยสำนักพิมพ์เดกซ์เพรส โดยประกาศลิขสิทธิ์เมื่อวันที่ 15 กันยายน พ.ศ. 2564

มังงะภาคแยกของ Momo Futaba มีชื่อว่า  เริ่มตีพิมพ์ลงในเว็บไซต์เดียวกันในเดือนธันวาคม พ.ศ. 2564 ณ วันที่ 1 กันยายน พ.ศ. 2566 มีการตีพิมพ์ไปแล้ว 2 เล่ม

อนิเมะ
ซีรีส์อนิเมะโทรทัศน์ได้รับการประกาศดัดแปลงเมื่อวันที่ 27 ตุลาคม พ.ศ. 2565 ผลิตและวางแผนโดยสตูดิโอ ทีเอ็มเอสเอ็นเตอร์เทนเมนต์ และแอนิเมชันโดยสตูดิโอ เบรนส์เบส กำกับซีรีส์อนิเมะโดย Hiroshi Ishiodori, ดูแลบทของซีรีส์โดย อายะ โยชินากะ ออกแบบตัวละครโดย Mina Ōsawa ดูแลแอนิเมชั่นโดย Keiji Gotoh เพลงประกอบโดย Yuma Yamaguchi และบรรยายโดย โทชิยูกิ โมริกาวะ ซีรีส์นี้ออกอากาศในวันที่ 5 เมษายน พ.ศ. 2567 ทางเครือข่ายโตเกียวเอ็มเอกซ์ และเครือข่ายอื่น ๆ มีเพลงเปิดคือ  ร้องโดย The Brow Beat มีเพลงปิดคือ  ร้องโดย ซายากะ ยามาโมโตะ ครันชีโรล ได้รับลิขสิทธิ์ซีรีส์นี้ พลัส มีเดีย เน็ตเวิร์ค เอเชีย ได้รับลิขสิทธิ์ซีรีส์นี้ในเอเชียตะวันออกเฉียงใต้

จำนวนตอน

ผลตอบรับ
ในปี พ.ศ. 2563 มังงะดัดแปลงได้รับการเสนอชื่อเข้าชิงรางวัลมังงะถัดไปในประเภทเว็บมังงะ

ดูเพิ่ม
สกิลสุดพิสดารกับมื้ออาหารในต่างโลก ซีรีส์มังงะภาคแยกที่วาดภาพประกอบโดย Momo Futaba

หมายเหตุ